open-index/open-wikipedia-markdown huggingface dataset:
United States Military Academy

**U.S. Military Academy** (**USMA**), òg kjent som **West Point**, er krigsskulen i den amerikanske hæren, grunnlagt i 1802. Skulen sin campus ligg ved Hudson River i West Point i New York og dekker eit område på heile 65 km², som inkluderer eit skianlegg, ein liten atomreaktor og eit artilleriskytefelt, i tillegg til dei vanlege akademiske bygningane.

USMA utdannar offiserar til den amerikanske hæren. Det er 4231 kadettar ved USMA i 2006. Elevane, kalla kadettar, blir tildelt ein Bachelorgrad i Science og blir utskrive som fenrik i hæren. Dei forpliktar seg til minst den aktiv tenesta i fem år og tre år i arméreserven. Målet til USMA er å utvikle kadettar i fire vitale område: intellektuelt, fysisk, militært og moral-etikk. Denne fire år lange utdanninga blir kalla «West Point-opplevinga». Dei etiske fundamenta til koda ved West Point er mottoet til universitetet: «Plikt, ære, fedreland».

Kadettane utviklar det etiske verdet sitt på skulen ved å forplikte seg til å følgje «Cadet Honor Code», utvikla av den første leiaren av skulen etter andre verdskrigen, Maxwell D. Taylor, og som seier: «Ein kadett skal ikkje lyge, jukse, stele eller tolerere dei som gjer det.» Dei over 4000 kadettane ved USMA representerer kvar enkelt stat og fleire andre land. Omtrent 1200 nye kadettar kjem til universitetet på Reception Day (Graduation).

Etter US Military Academy kan offiserar kvalifisere seg til Hærens Stabsskule, og deretter til US Army War College i Pennsylvania. 

## Sjå òg
* US Army War College
* National War College
* US Naval Academy
* Naval War College
* US Air Force Academy
* Air War College

## Bakgrunnsstoff
* Offisiell nettstad
Westpac

**Westpac** (forkorting for «Western-Pacific» og registrert som **Westpac Banking Corporation**) er eit multinasjonalt finansføretak og ein av dei fire store bankane i Australia og den nest største banken på New Zealand.

Etter at banken vart slått saman med St.George i desember 2008 har banken kring 10 millionar kundar, med nesten 1200 greiner og meir enn 2800 minibankar.

## Kjelder

**Denne artikkelen bygger på «[[:en:Westpac|Westpac]]» frå ,  den 13. august 2011.* 
*** oppgav desse kjeldene:*
*Narube, S. and B.T. Whiteside. 1985. "Financial Institutions and Markets in Fiji". In M. T. Skully, ed. *Financial Institutions and Markets in the Southwest Pacific*. London: Macmillan Press.
*Tschoegl, A.E. 2005. Foreign Banks in the Pacific: A Note. *Journal of Pacific History*.

## Bakgrunnsstoff
*
Edward Weston

**Edward Weston** () var ein amerikansk fotograf. 

Det tidlege arbeidet hans som etablert fotograf viser sterk påverknad frå impresjonistisk målarkuinst. I 1915 endra Weston syn på fotografien etter eit møte med moderne kunst som fekk han til å forlate flatterande mørkeromsteknikkar til fordel for skarpleik og vektlegging av form og flate. Storformatet vart det viktigaste verktøyet hans og bilete vart kontaktkopiert for å gje att fine detaljer best mogeleg. I 1920-åra møtte Weston fotografar som Paul Strand og Alfred Stieglitz, samt meksikanske kunstnarar som Diego Rivera, David Siqueiros og José Orozco. Han byrja å arbeide med naturen si utforming (stilstudiar av skjel, oppskjerte grønsaker o.l.), i 1929 tok han sine første bilete av klippeformasjonar og tre ved Point Lobos i California. Av dei finaste arbeida hans er ein serie med akt og former i sand, teken ved Oceano i California. I 1932 slutta Weston seg til den påverknadsrike fotogruppen f 64. Weston framstår som ein av dei viktigaste fotografane på 1900-talet, og var den første fotografen som mottok eit Guggenheim-stipend (1937). 

Av samlingar har han mellom anna *My Camera on Point Lobos* frå 1950.

## Kjelder
Westminster

**Westminster** er eit område i det sentrale London i England. Det utgjer kjernen i bydelen City of Westminster, og omfattar stader som Westminsterpalasset det Det britiske parlamentet er samla, Westminster Abbey og Westminsterkatedralen.

University of Westminster har tre av sine fire campusar innanfor Westminster.

Staden har vore eit sentrum i engelsk og seinare britisk politikk sidan Edvard Bekjennaren si tid. Han fekk reist eit kongeleg slott, Westminsterpalasset, omkring 1050. Dette vart teke over av Vilhelm Erobraren, og fortsette å vere ein av dei fremste kongelege residensane i lang tid. Etterkvart vart parlamentet etablert der, og namnet Westminster blir difor enno brukt synonymt med riket sitt folkevalde og politiske styresmakter, på same måte som Whitehall, som òg ligg i City of Westminster, refererer til departementa. 

## Kjelder

**Denne artikkelen bygger på «[[:nb:Westminster|Westminster]]» frå ,  den 13. august 2011.*  

## Bakgrunnsstoff

*
Marie Wexelsen

**Marie Wexelsen** () var ein norsk forfattar og salmediktar. Hennar mest kjende salme er «Eg er så glad kvar julekveld» (Norsk Salmebok nr 60), som stod i den første publikasjonen hennar, *Kjetil. En liten julegave for barn* som var på 16 sider og kom ut i 1859 og sidan i fleire opplag. Melodien er av organist Peder Knudsen frå same år.

Det fulle namna hennar var Inger Marie Lyche Wexelsen, ho var den yngste av borna til gardbrukar Wexels Hansen Wexelsen og hustrua hans Marie Lyche Wexels, som var fetter og kusine. Marie budde heime hos foreldra sine så lenge dei levde, sidan budde ho i Kristiania, i tolv år var ho lærarinne på Hamar, dei siste åra av livet sitt budde ho i Trondheim. I 1878 gjekk ho på Askov folkehøgskule, og ho kjende seg sterkt knytt til Danmark og impulsane frå Grundtvig.

Husmannssonen, læraren og diktaren Ole Vig var ven av bror til Marie, Fredrik Wexelsen. Ole Vig vart betatt av den vene og oppvakte Marie. Omsider tok han mot til seg og skreiv eit brev til henne der han sette ord på dei inste kjenslene sine for henne, og han avsluttar brevet med å fri. Svaret vart negativt, for sjølv om ho følte eit varmt venskap til han, var det ikkje nok for eit evigvarande ekteskap. Avslaget gjekk sterkt inn på Ole Vig, men gjennom det korte livet sitt var han trufast i kjærleiken sin til Marie. Venskapen mellom dei heldt livet ut, og begge vart verande ugifte. Mykje tyder på at ho inst inne gjengjelde kjærleiken hans, men sjølv om familien Wexelsen var tolerant i haldningane sine, var det kanskje for stort sprang å ta til ekte ein husmannsgutt frå Stjørdalen. Då Ole Vig døydde skal Marie ha sagt: «Eg er i grunnen Ole Vigs enke».

I 2003 vart det reist eit minnesmerke over Marie Wexelsen på Lena i Østre Toten kommune laget av bilethoggaren Angelina Engelsen.

## Bibliografi

**Kjetil. En liten julegave for barn* 1858
**Bestefar Hartvig og lille Inga*
**Ragnar*
**Steffen. En gammel prestedatters ungdomsminner*
**Vesle Kari eller de foreldreløse*
**En liten barnebok med rim og småhistorier*

## Kjelder

**Denne artikkelen bygger på «[[:nb:Marie Wexelsen|Marie Wexelsen]]» frå ,  den 13. august 2011.* 
*** oppgav desse kjeldene:*
*Ivar Holsvik: *Salmediktere i våre salmebøker* 1950 side 129 - 132 «Marie Wexelsen»
*Anne Kristin Aasmundtveit: *Biografisk leksikon til Norsk Salmebok og Norsk Koralbok* 1995 side 80, nr. 372 «Wexelsen, Inger Marie Lycke»
Verdas sørlegaste

**Verdas sørlegaste** gjev oversyn over det sørlegaste av ulike ting i verda.

## Kjelder

**Denne artikkelen bygger på «[[:nb:Verdens sørligste|Verdens sørligste]]» frå ,  den 13. august 2011.*
Westinghouse Electric

**Westinghouse Electric Corporation** er eit tidlegare amerikansk industriselskap med base i Pittsburgh. Det vart grunnlagd i 1886 av George Westinghouse. Selskapet vart danna på grunnlag av at Westinghouse hadde overteke patentrettane til Nikola Tesla for vekselstraumteknikk. Det utvikla infrastruktur for elektrisitetsbruk i heile USA, og verka etterkvart innan ei rekkje felt som spente frå produksjon av turbinar, generatorar, motorar og anna utstyr til elektrisitetsproduksjon, elektrotekniske konsumvarer og kjerneteknikk.

I 1890 bygde selskapet Ames Hydroelectric Generating Plant i Colorado, verdas første kommersielle kraftverk for å produsera og senda ut vekselstraum.
I 1937 bygde Westinghouse det første kjernekraftverket i USA, The Westinghouse Atom Smasher.  

I 1995 tok Westinghouse over kringkastingsselskapet CBS. Deretter skilde det ut og selde storparten av industriverksemda si, mellom anna til forsvarsindustrikonsernet Northrop Grumman. I 1997 bytta det namn til CBS Corporation. 

I 1998 blei elektrisitetsdelen av verksemda, Power Generation Business Unit, seld til tyske Siemens AG. Eit år seinare selde CBS heile kjernekraftverksemda si til British Nuclear Fuels Limited (BNFL). I samband med dette blei rettar til nament Westinghouse Electric Corporation overførte til dette dotterselskapet. Westinghouse Electric Company blei seld vidare til japanske Toshiba i 2006.
Varemerket Westinghouse blir styrt av Westinghouse Licensing Corporation, eit dotterselskap til ViacomCBS.

## Kjelder
West highland white terrier

**West highland white terrier**, som òg blir kalla berre **westie**, er ein liten terrierrase med opphav frå Skottland. Sjølv om west highland white og cairn terrierane har mykje av opphavet til felles, har selektiv avl skapt hunderasar med heilt ulike eigenskapar. Westien er saman med den skotske terrieren verdskjent på grunn av reklamen for ein skotsk whisky.

Rasen har lett for å få allergiske lidingar. Rasen er sporty og hardfør med stor sjølvtryggleik. Pelsen må trimmast regelmessig.

## Rasehistorie
Cairn terrieren fekk av og til kvite kvalpar. Den skotske Malcolm-familien sette i gang selektiv avl med desse, og fekk fram ein rase som var lett synlege i dei skotske fjellheiane. 

## Kjelder

* *Denne artikkelen bygger på «[[:nb:West highland white terrier|West highland white terrier]]» frå ,  den 13. august 2011.* 
*** oppgav desse kjeldene:*
Westfal-Larsen & Co.

**Westfal-Larsen & Co.** AS er eit norsk familieeigd reiarlag grunnlagt i Bergen i 1918 av Hans Westfal-Larsen for å overta fartøy og kontraktar som Westfal-Larsen hadde disponert frå 1905. Attåt tørrlasteskip byrja reiarlaget oversjøisk linjefart, i 1926 rundt Sør-Amerika (Westfal-Larsen Company Line) og i 1930 mellom det nordaustlege Stillehavet og Nord-Europa (Interocean Line). Ved utbrotet av den andre verdskrigen var Westfal-Larsen det nest største reiarlaget i landet, men mista ein stor del av flåten under krigen.

Westfal-Larsen satsa frå 1960-åra òg på kjemikalietransport og vart av dei største på området i verda, men selde i 1990 denne verksemda. Reiarlaget overførte i 1995 bulkskipa sine til det nye reiarlaget Masterbulk basert i Singapore. Skipa vert operert gjennom Star Shipping.

## Kjelder
Hans Westfal-Larsen

**Hans Peter M. Westfal-Larsen**, heitte opphavleg Larsen, namnet endra i 1902; () var ein norsk skipsreiar.

Larsen hadde mellomskule og handelsskule då han i 1889, 18 år gammal, byrja som kontorist i reiarlaget Rasmus F. Olsen. Han vart etter kvart medeigar i ein del av skipa i reiarlaget, og i 1905 lukkast han å skaffe nok kapital til å kontrahere det første skipet sitt. Han slutta då snart hos Olsen og dreiv ein periode som disponent for stadig fleire skip. Verksemda ekspanderte, og like etter at første verdskrigen var over, stifta han aksjeselskapet Westfal-Larsen & Co.

I 1926 starta Westfal-Larsen linjefart på Sør-Amerika, og i 1930 oppretta han Interocean Line, som segla mellom Europa og Stillehavet. På denne tida var reiarlaget det nest største i Noreg; og det største innan tankfart. Då Westfal-Larsen døydde i 1936, disponerte reiarlaget i alt 30 skip.

Westfal-Larsen hadde ei rekkje tillitsverv innan reiarorganisasjonane, både i Bergen og nasjonalt. Han var president i Norges Rederforbund frå 1924 til 1927.

Han vart utnemnd til riddar av St. Olavs Orden i 1928 og var kommandør av Dannebrogordenen.

Westfal-Larsen var grunnleggjar av H. Westfal-Larsen og hustru Anna Westfal-Larsens Almennyttige Fond.

## Kjelder

**Denne artikkelen bygger på «[[:nb:Hans Westfal-Larsen|Hans Westfal-Larsen]]» frå ,  den 13. august 2011.*
Rolf Westfal-Larsen

**Rolf Westfal-Larsen** () er ein norsk skipsreiar og direktør i reiarlaget Westfal-Larsen & Co.. 

Westfal-Larsen er medlem av inversteringsselskapet Hardball, som har henta fleire spelarar til fotballklubben SK Brann.
Westfalen

**Westfalen** («Vestfold») er ein historisk region i Tyskland, sentrert rundt byane Dortmund, Münster, Bielefeld og Osnabrück. Han er del av dei noverande delstatane Nordrhein-Westfalen og Niedersachsen.

Westfalen er omtrent området mellom elvene Rhinen og Weser, nord for elva Ruhr. Eksakte grenser finst ikkje, då namnet Westfalen har vorte brukt om ei rekkje statar og provinsar i historia.

Opphavleg var Westfalen del av hertugdømet Sachsen, til det vart gjeve status som eit eige hertugdøme av keisar Fredrik I i år 1180. Det utgjorde då berre eit mindre område sør for elva Lippe.

Westfalen var namnet på eit napoleonsk kongedøme som eksisterte frå 1807 til 1813. Det var ein fransk vasallstat, sett opp av Napoleon Bonaparte og med broren hans Jérôme Bonaparte som konge. Denne staten delte berre namnet med det historiske området, i det det hovudsakleg inkluderte hessiske og austfalske regionar, og berre ein liten del av det historiske og geografiske Westfalen.

Seinare vart Westfalen ein prøyssisk provins. Den nordlegaste delen, inkludert byen Osnabrück, vart avstått til statane Hannover og Oldenburg.

Den noverande delstaten Nordrhein-Westfalen består av den tidlegare prøyssiske provinsen Westfalen, den nordlege delen av den tidlegare prøyssiske Rhin-provinsen, og det tidlegare fyrstedømmet Lippe.

Westfalen er mellom anna kjent for freden i Westfalen (1648), som markerte slutten på Trettiårskrigen. 

## Kjelder

* *Denne artikkelen bygger på «[[:nb:Westfalen|Westfalen]]» frå , den 13. august 2011.*
Chris Medina

**Christopher Edward Medina**, kjend som **Chris Medina** () er ein amerikansk songar, låtskrivar, gitarist og pianist. 

Han deltok i American Idol i 2011 og dagen etter han vart slått ut av konkurransen gav han ut singelen «What Are Words». Songen er inspirert av Juliana Ramos, ho han er trulova med, som fekk alvorleg hjerneskade etter ei bilulukke 2. oktober 2009, og valet han gjorde om å vere der for ho etter ulukka. Songen gjorde det sterkt i fleire land og debuterte 22. april 2011 på sjetteplass på VG-lista før han klatra til fyrsteplass veka etter. 

## Noreg
Fyrste gongen Medina opptredde utanfor USA var på «Schools Out»-festivalen på Notodden 10. juni 2011. Medina er ein del av gruppa The Able Body som også var med til festivalen.

Medina opptredde under VG-lista Topp 20 på Rådhusplassen i Oslo 17. juni 2011, på Festplassen i Bergen 13. juli 2011 og i Oslo Spektrum under ULOBA sin konsert i samband med 20-årsjubileet til organisasjonen den 18. juni 2011.

10. august 2011 kom Medina eins ærend frå USA til Fana kyrkje i Bergen for å syngje «What Are Words» i gravferda til Monica Iselin Didriksen som var eit av ofra etter massakren på Utøya 22. juli 2011.

## Diskografi
;Singlar
* 2011: *[[What Are Words]]*

## Kjelder

**Denne artikkelen bygger på «[[:nb:Chris Medina|Chris Medina]]» frå ,  den 13. august 2011.*
Western

**Western** er ein sjanger av filmar og forteljingar som tek for seg livet i det ville vesten i Nord-Amerika. Handlinga er som regel henta i frå 1800-talet då kjende bandittar som Butch Cassidy, Sundance Kid, Daltonbrørne, Frank og Jesse James og Billy the Kid regjerte i vesten. Filmane, som kan kallast western- eller cowboyfilmar, tek som regel for seg dagleglivet til ein cowboy eller dei lovlause. 

Western som filmsjanger har hatt fleire stordomsperiodar; seinst på 1960- og 70-talet med blant anna filmane til Sergio Leone. Leone-filmane er døme på undersjangeren «spaghetti-western», som har fått det namnet fordi filmane vart regissert av italienske regissørar og ofte hadde italienske skodespelarar. Ein skilnad mellom spaghetti-western og eldre amerikansk westernfilm er at handlinga er meir brutal og valdsam i spaghetti-western og den litt alternative filmmusikken som blant anna komponisten Ennio Morricone står for.

Western har utvikla seg gjennom åra, tek ein filmar frå 1930- og 1940-talet har song ei stor tyding i filmen. Dette er songar som vart teke i bruk av cowboyar til song rundt leirbål. Denne forma for song har fått eit eige namn som blir kalla hesteopera.

Fram til 1960-talet var western òg ein populær sjanger innanfor underhaldningslitteraturen. Ein sein, norsk utløpar av denne tradisjonen er Louis Masterson sine bøker om *[[Morgan Kane]]*. 

## Kjende filmar
*Den gode, den onde og den grusomme (originalt *The Good, the Bad, and the Ugly*)
*For en neve dollar (orginalt *A Fistful of Dollars*)
*For en neve doller mer (originalt *For a Few Dollars More*)
*Ondt blod i vesten (originalt *Once upon a Time in the West*)
*Sheriffen (originaltittel: *High Noon*)
*A Fistful of Dynamite
*El Dorado
*Rio Grande
*Roy Rogers ordner opp (originaltittel: *The Yellow Rose of Texas*)
*The Last Days of Frank and Jesse James

## Kjende westernskodespelarar

*Clint Eastwood
*Lee van Cleef
*Roy Rogers
*Tex Ritter
*John Wayne
*Bud Spencer
*Terence Hill
*Gene Autry
*James Arness

## Sjå òg
* Spaghetti-western
* Ostern
WestLB

**WestLB AG** var ein europeisk handelsbank basert i Düsseldorf i Tyskland. Han var delvis eigd av den tyske delstaten Nordrhein-Westfalen. Bokstavane LB i namnet står for Landesbank. Landesbanken er ei gruppe statseigde bankar i Tyskland. Dei er regionalt organiserte og driv hovudsakleg med bankverksemd. WestLB var derimot ikkje lenger ein Landesbank, og heitte tidlegare *Westdeutsche Landesbank*. 

Baken vart oppretta 1. januar 1969. Den totale omsetjinga til gruppa er €288,1 mrd. den 31. desember 2008 med operasjonar i elleve land i Europa, seks land i Amerika, seks land i Asia, Australia og Sør-Afrika, inkludert store investeringar i New York, London, Luxembourg, Tokyo og Hong Kong.

## Kjelder

**Denne artikkelen bygger på «[[:en:WestLB|WestLB]]» frå ,  den 13. august 2011.* 
*** oppgav desse kjeldene:*


## Bakgrunnsstoff
* Offisiell heimeside  (engelsk)
* Offisiell heimeside  (tysk)
Sidsel Westbø

**Sidsel Westbø** () er ein norsk grafikar, teiknar og målar fødd i Skien. Ho arbeider i eit nonfigurativt formspråk med enkle, geometriske former og reine fargeblandingar.

Westbø studerte ved Statens Håndverks- og Kunstindustriskole 1962-66 og deretter ved Statens Kunstakademi 1966-70.

Ho er representert ved mellom anna Nasjonalgalleriet og Museet for samtidskunst. Westbø har dekoreret glasveggane på seks overgangsbruer på Oslo lufthamn, Gardermoen.

## Kjelder

----
**Denne artikkelen bygger på «[[:nb:Sidsel Westbø|Sidsel Westbø]]» frå ,  den 13. august 2011.*  

## Bakgrunnsstoff
*Sidsel Westbø ved kunstnerforbundet.no
*Sidsel Westbø ved artsy.net
Finn Westbye

**Finn Andreas «Mustangen» Westbye** () var ein norsk jazzmusikar, son av musikar Sigurd O. Westbye og kjent frå ei rekkje innspelingar og skandinaviske samarbeid.

Den initielt banjo-spelande Westby spelte tidleg med Cirkus Verdensteater, før han vart med som fiolinist i eit
tidleg jazzband (1924). Seinare spelte han gitar i Kabaorkesteret leia av Willie Vieth, i Funny Boys (1933-39), Freddy Valier og Robert Normann's eigen kvartett String Swing (1938-39). Westbye trakterte tidvis òg saksofon i orkester leia av Øyvind Bergh (Bristol-orkestret 1939-43), Cecil Aagaard og Gunnar Sønstevold, i sitt eige orkester, og dessutan i Sy-We-La. I den seinare tida spelte han òg i Oddvar Nygaards kvartett og Per Borthen og Per Nyhaug's orkester, gjorde innspelingar med Karin Krog, og figurerte på fjernsyn utover 1980-talet.

Han var tilsett i Schlagerforlaget.

## Kjelder

**Denne artikkelen bygger på «[[:nb:Finn Westbye|Finn Westbye]]» frå ,  den 13. august 2011.*  
 

## Bakgrunnsstoff
*Biografi frå Norsk Musikkinformasjon
Westamaran

**Westamaran** er ein katamarantype utvikla som snøggbåt av Westermoen Hydrofoil i 1973. Båttypen vart særs populær, og introduserte ein ny æra for transport langs norskekysten og andre stader.

På ruta frå Bergen til Stavanger eksisterte det alt frå tidleg på 1960-talet eit hurtigbåtsamband med hydrofoil. Dei første westamaranene gjekk saktare enn hydrofoilane, men dei var meir komfortable, og betre likt av publikum. Plassforholda var betre, og desse båtane gjekk lang mjukare i uroleg vêr. Dei var òg meir driftssikre og hadde ikkje behov for spesielle gangvegar etc. ved anløpsstadane.

Westamaranen hadde asymmetriske skrog, der innsida var nærast flat, og tunnelen mellom skroga var rektangulær i tverrsnitt. Profilen var ganske lik ein Storm-klasse torpedobåt delt i to, og konstruksjonen av Westamaranen var basert på røynslene frå denne båttypen.

Spesifikasjonar:
* Kapasitet: 166 passasjerar
* Lengd: 26,67m
* Breidde: 9,02m
* Djupgang: 1,20m
* Motorar: 2 x diesel MTU 12 V 396 TC 62
* Effekt: 2 x 880 kW.
* Drivverk: Aksler gjennom to ZF BW 800 HS 20 hydrauliske gearkasser til to LIPS faste propellere.
* Hjelpemotor: Mercedes OM 314, Stamford MHC 2341 generator 32,5 kVA

## Bakgrunnsstoff
* Westamaran , bilete frå http://www.hydrofoilen.no/
Rebecca West

**Cicely Isabel Fairfield**, gift **Andrews**, () var ein britisk journalist, kritikar, forfattar og feminist kjend
under pseudonymet **Rebecca West**.

West fann pseudonymet sitt etter ei kort tid ved scenen, der ho mellom anna spelte i *[[Rosmersholm]]* av Henrik Ibsen. Ho vart mellom anna kjend for repoartasjane sine frå Nürnbergrettssakene, som er samla i *A Train of Powder* (1955). *The Meaning of Treason* (1949, 1965) er studiar av naturen i forræderiet, med utgangspunkt i kjende rettssaker. Ho er også kjend for romanar som *The Return of the Soldier* (1918), *Harriet Hume* (1929), *The Thinking Reed* (1936) og *The Fountain Overflows* (1957). 

Rebecca West blei utnemnd til Commander of the British Empire i 1949 og Dame of the British Empire i 1959. Ho var ein aktiv skribent like til det siste, og opplevde at hennar feministiske romankarakterar vakte fornya interesse i 1970- og 1980-åra.

## Kjelder
Nathanael West

**Nathanael West** () var ein amerikansk forfattar, oppvaksen i New York City. 

Romanane *Miss Lonelyhearts* (1933; norsk *Frøken hjertesukk*, 1965), om ein New York-journalist som redigerer ei «Klara Klok»-spalte, og *The Day of the Locust* (1939; filmatisert 1975), om ein kunstnar i Hollywood, er dei mest kjende verka hans. Saman med *The Dream Life of Balso Snell* (1931) og *A Cool Million* (1934), eit satirisk åtak på amerikansk materialisme, er dette den samla produksjonen til West. 

Han arbeidde òg som filmmanusforfattar i Hollywood. Sjølv om han etter han døydde er blitt rekna som ein av dei mest særprega forfattarane i mellomkrigstida, vart han ikkje lagt særleg merke til i samtida si. 

## Kjelder
Morris West

**Morris L. West** eller **Morris Langlo West** () var ein australsk forfattar. 

Han tenestegjorde i hæren under Stillehavskrigen, og var 1945–1954 leiar for eit av dei største radioreklamebyråa i Australia. Han lagde radio- og fjernsynsprogram, reportasjar og høyrespel. 

I romanane handsama West alvorlege, ofte religiøse tema og politiske hendingar av global tyding. Fleire er blitt filmatisert, og nokre omarbeidde han sjølv til skodespel. 

## Bibliografi
West skreiv fleire populære romanar, mellom andre: 
**The Devil's Advocate* (1959; norsk omsetjing *Djevelens advokat*, 1961)
**The Shoes of the Fisherman* (1963; norsk omsetjing *Fiskerens sko*, same år)
**The Salamander* (1973; norsk omsetjing *Salamanderen*, 1974)
**Proteus* (1979; norsk omsetjing same år)
**The Clowns of God* (1981; norsk omsetjing *Guds klovner*, same året)
**Cassidy* (1986; norsk omsetjing 1987) 
**Masterclass* (1988; norsk omsetjing *Mesterstykket*, 1993)
* *Lazarus* (1990; norsk omsetjing 1991)
* *The Ringmaster* (1991)
* *The Lovers* (1993; norsk omsetjing *Dager med Giulia*, 1995).

## Kjelder
Turia i Covasna

**Turia** (ungarsk Torja) er ein kommune i Covasna (Kovászna) fylke i Romania. I kommunen er det to landsbyar, Torja (rumensk Turia) og Futásfalva (rumensk Alungeni).

## Busetnader

Turia er ein *[[comună]]* (landkommune) med desse busetnadane:

## Historie

Torja er ein del av Székelyland, ein region i Transylvania som fram til 1918 var del av Háromszék fylke i Kongeriket Ungarn. Som følgje av Trianon-traktaten blei området i 1920 ein del av Romania.

## Demografi

Området har absolutt majoritet av det ungarsktalande székelyfolket. Ifølgje folketeljinga frå 2021 hadde kommunen 94,6 % (3&nbsp;425 personar) med ungarsk som morsmål.

## Referansar
Francois Barraud

**François Barraud**, (), var ein sveitsisk kunstmålar. Bileta hans verta rekna til kunstretninga Neue Sachlichkeit (*ny saklegdom*).

## Liv og gjerning
Barraud var fødd i La Chaux-de-Fonds. I yngre år gjekk han i lære for å verte målar og gipsarbeidar. Han gjekk i 1911 eit kveldskurs i teikning og modellering på ein skule i heimbyen, og livnærte seg det neste tiåret som handverkar. I 1922 arbeidde han i Reims i Frankrike. Han heldt si første kunstutstilling i heimbyen i 1919, same året deltok han på ei nasjonal utstilling i Basel. År 1924 reiste han til Paris for å studere kunst i Louvre. Dei neste åra måla han ei rekke stilleben og bilete av menneske, mellom anna laga han fleire dobbelportrett av seg sjølv og kona si. Hans presise, realistiske stil med bruk av detaljerte teikningar og klare, jamne fargar utvikla seg under påverknad frå gamle flamske og franske meistrar som han hadde studert ved Louvre. 

Barraud var plaga med sjukdom heile sitt vaksne liv. Han slo seg ned i Genève i 1931. Der døydde han av tuberkulose tre år seinare, knapt 35 år gammal.

## Kjelder

**Denne artikkelen bygger på «[[:en:Francois Barraud|Francois Barraud]]» frå ,  den 13. august 2011.*  
 

## Bakgrunnsstoff
Stjernehallen

**Stjernehallen** er ein ishall i Fredrikstad som blei opna 3. oktober 1970, som den femte i Noreg. Hallen er heimebanen til ishockeylaget Stjernen Hockey og har publikumskapasitet på 2&nbsp;600.

## Bakgrunnsstoff

*
Ørjan Løvdal

**Ørjan Løvdal** () er ein tidlegare norsk ishockeyspelar. Han spelte tre sesongar i Sverige, blant anna to sesongar i Hammarby IF, før han i 1983 kom til Stjernen Hockey.

## Bakgrunnsstoff
*Artikkel på NRK.no
*
Trondheim Ishockeyklubb

**Trondheim Black Panthers** (stifta 18. juni 1986 som **Trondheim Ishockeyklubb**) var ein ishockeyklubb frå Trondheim som spelte heimekampane sine i Leangen Ishall.

Klubben blei danna i 1986 ved ei samanslåing av ishockeydelene av Astor og Strindheim IL. Han blei lagd ned i 2008 grunna dårleg økonomi. Fleire av spelarane skreiv ny kontrakt med Rosenborg IHK.

## Kjelder

**Denne artikkelen bygger på «[[:nb:Trondheim Ishockeyklubb|Trondheim Ishockeyklubb]]» frå ,  den 14. august 2011.*
Mats Zuccarello Aasen

**Mats André Zuccarello Aasen** () er ein norsk ishockeyspelar. 
Han har spelt for New York Rangers i NHL og for MoDo Hockey i den svenske Elitserien.

## Bakgrunnsstoff
* Eliteprospects.com Mats Zuccarello Aasen
* Norske NHL-rekordar 
*
Benjamin West

**Benjamin West** () var ein amerikansk-britisk målar, nærast sjølvlært. 

West var frå Springfield i Pennsylvania. Han oppheldt seg i Italia i 1760–1763, der han mottok impulsar frå Anton Raphael Mengs. I 1763 slo han seg ned i London som portrettmålar og var i 1768 medstiftar av Royal Academy of Arts. Då Joshua Reynolds døydde i 1792 vart han president for akademiet, ein posisjon han hadde til 1815.

Frå 1769 var West nær knytt til kong Georg III og utvikla seg etter kvart til den leiande innan historiemaleriet i England. I 1770 utførte han hovudverket *General Wolfes død* (Kensington Palace i London), som bana veg for det realistiske historiemaleriet. Dei seinare arbeida hans fekk ein nyklassisistisk karakter.

## Bakgrunnsstoff

## Kjelder
Jan Erik Røed

**Jan Erik Røed** () er ein norsk bibliotekar. Han arbeidde ved Universitetsbiblioteket i Oslo frå 1966, blei førstebibliotekar i 1972, assisterande overbibliotekar i 1982, overbibliotekar i 1987 og var bibliotekdirektør frå 1997 til 2006.

## Kjelder
Patrik Entian

**Karl Heinz Patrik Entian** () er ein svensk biletkunstnar fødd i Karlstad, men busett i Noreg. Han er utdanna ved Kunstakademiet i Trondheim og har ein doktorgrad i måleri frå Kunsthøgskolen i Bergen, Avd Kunstakademiet (Stipendiatprogram for kunstnerisk utviklingsarbeid). Entian var lenge busett i Bergen, og bur og jobbar no i Drammen.

Entian arbeider med måleri og har mellom anna hatt separatutstillingar på Trondheim kunstmuseum, Bergen kunsthall no5, og maerzgalerie i Berlin og Leipzig. Han har laga utsmykkingar på Universitetet i Bergen (Institutt for media og informasjonsvitenskap), Universitetet i Oslo (IFI2), Vesta sitt hovudkontor i Bergen, GC Riebers-kontoret i Bergen samt Kalvatræet skole. Saman med biletkunstnar Aleksi Wildhagen driv Entian i tilegg samarbeidet -*& Co.* som er eit maleri-, poesi-, fotografi- og sosialt prosjekt som pågår utendørs.

## Bakgrunnsstoff

* patrikentian.no, nettstat om kunsten til Entian
* http://artistic-research.no/?lang=en
* http://artistic-research.no/wp-content/uploads/2015/04/Entian-Kritisk-refleksjon.pdf 
* http://halvekongeriket.org/wp/
* http://ogco.no/
Ragnar Ulstein

** Ragnar Leif Ulstein** () var ein norsk journalist og forfattar. Han tok eksamen artium i Volda i 1940. Under andre verdskrigen, i juni 1941, reiste han til Shetland i ein fiskebåt saman med 16 andre. Han var ein av dei første som kom med i Kompani Linge, tok befalsutdanning, og vart telegrafist. I desember 1941 var han med under landgangen i Reine i Lofoten. På slutten av krigen var han i Noreg som instruktør for Milorgstyrkane i Sogn og Fjordane.

Etter krigen var Ulstein velferdsoffiser i Tysklandsbrigaden. Han var medforfattar til soga om *Kompani Linge*. Han var redaktør for Filmavisen. Seinare har han vore journalist i *[[Bergens Tidende]]* og  i *[[Sunnmørsposten]]*.

Ragnar Ulstein skreiv fleire arbeidskrevjande bøker om tilhøva under krigen, mellom dei *Englandsfarten*, *Svensketrafikken* og *Etterretningstjenesten i Norge 1940–1945*. Han skreiv òg romanar med innhald frå verdskrigen. 

Ulstein arbeidde òg for å forbetre kåra til krigsinvalide.

## Prisar og utmerkingar
I 1972 vart Ragnar Ulstein utnemnd til Statsstipendiat
*Kongens fortjenstmedalje i gull
*Deltagermedaljen
*St. Olavsmedaljen med to eikegreiner 
*Military Medal 
*Haakon VIIs 70-årsmedalje
*Melsom-prisen 
*Sunnmørsprisen 
*Ålesunds kunstnerpris

## Bibliografi
*1948: *Kompani Linge I og II* (saman med Erling Jensen og Per Ratvik)
*1961: *Harpegjengen* (roman)
*1964: *Parade* (roman)
*1965-1967|67: *Englandsfarten*
**1965 : *Englandsfarten: I: Alarm i Ålesund*
**1967: *Englandsfarten: II: Søkelys mot Bergen*
*1970: *Samarbeid om samferdsel: Møre og Romsdal fylkesbåtar 1920-1970*
*1973: *Pionertid: A/S Olivin 1948-1973*
*1974-1977|77: *Svensketrafikken*
**1974: *Svensketrafikken: I; Flyktningar til Sverige 1940-43*
**1975: *Svensketrafikken: II; Flyktingar til Sverige 1943-45*
**1977: *Svensketrafikken: III; Flyktngar frå Trøndelag og Nord-Norge*
*1980: *Småsamfunn i storkrig: Historia om Giske 1940-1945*
*1982: *By og land i 100 år: Sunnmørsposten 1882-1982*
*1989-1992|92: *Etterretningstjenesten i Norge 1940-45*
**1989: *Etterretningstjenesten i Norge 1940-45: amatørenes år* 
**1990: *Etterretningstjenesten i Norge 1940-45: Harde år*
**1992: *Etterretningstjenesten i Norge 1940-45: Nettet strammes*
*1995: *Jødar på flukt*
*1999: *Lagunen og stormen: Ulstein, bygd i Europa 1940-45*

## Kjelder
* Kjartan Rødland. «Ragnar Ulstein» i: *Norsk biografisk leksikon*
* Bibliografien  og utnemningar frå Wikipedia på bokmål (14. august 2011)
Thunsjøen

**Thunsjøen** (tysk *Thunersee*) er ein innsjø i Bernse Oberland i kantonen Bern i Sveits. Innsjøen dekker eit areal på 48,3 km². Han er 17,5 km lang og 3,5 km på det breiaste. Innsjøen ligg 558 meter over havet, og er 217 meter på det djupaste. Tilsigsfeltet er på 2&nbsp;500 km², og elva Aare renn både inn og ut av innsjøen.

Største byen ved Thunsjøen er Thun, som ligg nordvest for innsjøen. Andre større byar ved sjøen er Interlaken og Spiez.

## Bakgrunnsstoff
* Turistportal
Bielsjøen

**Bielsjøen** (tysk *Bielersee*, fransk *Lac de Bienne*) er ein innsjø i og mellom kantonane Neuchâtel og Bern i det vestlege Sveits. Han har eit areal på 39,3&nbsp;km². Innsjøen er 15&nbsp;km lang og 4,3&nbsp;km på det breiaste. Bielsjøen ligg 429 meter over havet, og er 74 meter på det djupaste.

Bielsjøen har eit tilsigsfelt på 8&nbsp;305 km². Elva Aare er største tilløp og avløp for innsjøen.

## Kjelder

**Denne artikkelen bygger på «[[:de:Bielersee|Bielersee]]» frå ,  den 14. august 2011.*
Junior Eurovision Song Contest 2010

**Junior Eurovision Song Contest 2010** (**JESC 2010**) var den åttande gongen Junior Eurovision Song Contest vart arrangert. Tevlinga vart halden i Minsk-Arena i Minsk i Kviterussland. Finalen fann stad laurdag 20. november. Armenia vann tevlinga med songen «Mama», syngja av Vladimir Arzumanjan.

Moldova debuterte i tevlinga, medan Latvia og Litauen kom attende og Romania og Kypros trekte seg.

## Bidraga

### Finale
* Finalen vart halden 20. november 2010 i Minsk-Arena.
* Armenia vann tevlinga for fyrste gong.

## Røystegjeving

### 12 poeng
Under er lista over landa som fekk 12 poeng.

## Sjå òg
* Eurovision Song Contest 2010

## Kjelder


**Denne artikkelen byggjer på «[[:en:Junior Eurovision Song Contest 2010|JESC 2010]]» frå ,  den 14. august 2011.*
Junior Eurovision Song Contest 2011

**Junior Eurovision Song Contest 2011** (**JESC 2011**) var den niande gongen Junior Eurovision Song Contest vert arrangert. Tevlinga vart halden i Karen Demirchyan Sports and Concerts Complex i Jerevan i Armenia. Finalen fann stad laurdag 3. desember. Georgia vann tevlinga med songen «Candy Music», sungen av CANDY.

Malta og Serbia trekte seg, medan Bulgaria kom attende til tevlinga.

## Bidraga

### Finale
* Finalen vart halden 3. desember 2011 i Karen Demirchyan Sports and Concerts Complex.
* Jekaterina Rjabova deltok for andre gong, fyrste gongen var i 2009.
* Georgia vann tevlinga for andre gong.

## Artistar som har delteke tidlegare

## Røystegjeving

### 12 poeng
Under er lista over landa som fekk 12 poeng.

## Sjå òg
* Eurovision Song Contest 2011

## Kjelder

**Denne artikkelen byggjer på «[[:en:Junior Eurovision Song Contest 2011|JESC 2011]]» frå ,  den 14. august 2011.*  
 

## Bakgrunnsstoff
* junioreurovision.tv
Arkimedisk lekam

Ein **arkimedisk lekam** er innan geometri ein tredimensjonal lekam (polyeder) som består av to eller fleire polygonar som møtest i like hjørne. Dette skil seg frå platonske lekamar som består av like polygonar som møtest i like hjørne, og katalanske lekamar kor det er sidene som er like og kantane ulike.

Pseudorombkuboktaederet er eit særtilfelle. Den har rettnok «like hjørne», men dei står ikkje i ein symmetrisk stilling, som ein kunne forvente av både platonske, arkimediske og katalanske lekamar. Dermed kan pseudorombkuboktaeder både reknast og ikkje reknast som eit av desse.

## Opphav til namnet
Dei arkimediske lekamane har namnet frå Arkimedes, som omtalte dei i eit mista verk. Gjennom renessansen gjekk kunstnarar og matematikarar gjennom *reine former* og gjenoppdaga alle desse formene. Denne leitinga blei fullført 1620 av Johannes Kepler, som definerte prisma, antiprisma og stjerneformene kjent som *Kepler-Poinsot-polyeder*.

## Tabell

Til slutt kan pseudorombkuboktaederet per definisjon både reknast og ikkje reknast som ein arkimedisk lekam:

## Sjå òg
*Polyeder
*Platonsk lekam
*Katalansk lekam

## Referansar
Arnold J. Eikrem

**Arnold Johann Eikrem** (), fødd i Trondheim, død i Oslo, var ein norsk sjakkspelar, sjakkorganisator, sjakkarrangør og frå 1969 internasjonal sjakkdommer (International Arbiter). Han er først og fremst kjend for alle sjakkturneringane han arrangerte på Gausdal Høifjellshotel, Gausdalturneringane i sjakk, i perioden 1970-1996, summert opp til 187 turneringar, men han arrangerte mange andre turneringar enn desse også, mellom anna junior-VM i sjakk i Skien i 1979. 

Han var president i Norges Sjakkforbund i periodane 1957–59 og 1970–79. 

Han var med å starte Sjakklubben "Jarl" i Trondheim i 1952. Før dette var han medlem i Arbeidernes Sjakklubb, Trondheim. 

### Heider
* Arnold J. Eikrem vart æresmedlem i Norges Sjakkforbund i 1979. 
* Han vart utnemnd til ÆresGausdøl i 1991. 

Det har vore arrangert fleire sjakkturneringar til hans minne. 

## Kjelder
* *Arnold J. Eikrem 1.4.1932 - 11.2.1996* Jonathan Tisdall og Marianne Hagen (red.) Oslo: Norges Sjakkforbund (1996)
* Brekke, Øystein og Thor Geir Harestad (1997): *Sjakkens Holmenkollen: Gausdalsjakk 1970-1996*. Åmot: Norsk Sjakkforlag. ISBN 82-90779-01-1
* Brekke, Øystein (1989): *Norges Sjakkforbund 75 år: 1914-1989 Oslo: Norges Sjakkforbund ISBN 82-991916-0-2*

## Fotnotar
Platonsk lekam

Ein **platonsk lekam** er ein konveks lekam som oppfyller desse krava:
*Alle sideflatene er kongruente, og regelmessige.
*Det same talet sideflater møtest i kvart hjørne.

Det finst fem forskjellige platonske lekamar.

*Tetraeder (fire trekanta sideflater)
*Heksaeder (seks kvadratiske sideflater)
*Oktaeder (åtte trekanta sideflater)
*Dodekaeder (tolv femkanta sideflater)
*Ikosaeder (tjue trekanta sideflater)
Presidentar i Norges Sjakkforbund

Dette er ei liste over presidentar i Norges Sjakkforbund. Presidentane blir valde på den årlege kongressen i Norges Sjakkforbund, for eit år i gongen. Presidentane leiar arbeidet i Norges Sjakkforbund saman med sentralstyret og andre tillitsvalde. 

* 1914-1916 Olaf Smedal, Christiania Schakselskab
* 1916-1920 Sigurd Lund, Christiania Schakselskab
* 1920-1921 Finn Gundersen, Bergens Schakklub
* 1921-1923 Sigurd Lund, Christiania Schakselskab
* 1923-1926 Ferdinand Erdmann, Christiania Schakselskab
* 1926-1945 Olaf Smedal, Oslo Schakselskap
* 1945-1946 Ellef T. Ødegaard, Schakklubben av 1911
* 1946-1949 Carl Oscar Hovind, Schakklubben av 1911
* 1949-1952 Bernt Eckblad, Oslo Schakselskap
* 1952-1954 Rolf Heiestad, Arbeidernes Sjakklubb Odin
* 1954-1956 Ragnar Fossum, Oslo Schakselskap
* 1956-1957 Rolf Heiestad, Arbeidernes Sjakklubb Odin
* 1957-1959 Arnold J. Eikrem, Sjakklubben Jarl
* 1959-1964 Arne S. B. Krogdahl, Oslo Schakselskap
* 1964-1967 Hans Chr. Siebke, Oslo Schakselskap
* 1967-1970 Trygve Waage, Lambertseter Sjakklubb
* 1970-1979 Arnold J. Eikrem, Sjakklubben Jarl
* 1979-1981 Magnus Monsen, Sandnes Sjakklubb
* 1981-1983 Alf Øverås, Drammens Schakklub
* 1983-1985 Rolf W. Tangen, Sarpsborg Sjakklubb
* 1985-1986 Geir Nesheim, Brugata Sjakklubb
* 1986-1989 Tom J. Johanssen, Oslo Schakselskap
* 1989-1993 Ivar Brede Lie, Grane Sjakklubb
* 1993-1997 Morten Sand, Nordstrand Sjakklubb
* 1997-1998 Erling Fløtten, Vadsø Sjakklubb
* 1998-2001 Per Ofstad, Fredriksstad Schakselskap
* 2001-2004 Hugo Parr, Nittedal Sjakklubb
* 2004-2007 Torstein Bae, Schakklubben av 1911
* 2007-2015 Jøran Aulin-Jansson, Asker Sjakklubb
* 2015-2016 Bjørn Salvesen, Røros Sjakklubb
* 2016-2021 Morten L. Madsen, Sotra Sjakklubb
* 2021-2022 Simen Agdestein, Oslo Schakselskap
* 2022-2022 Joachim Birger Nilsen, Bergens Schakklub
* 2022- Anniken Vestby, Tromsø Sjakklubb

## Kjelder
* Brekke, Øystein (1989): *Norges Sjakkforbund 75 år: 1914-1989*, Norges Sjakkforbund 1989, ISBN 82-991916-0-2
* Øystein Brekke: *Norske sjakktrekk. Norges Sjakkforbund 100 år 1914-2014*, Norges Sjakkforbund 2014, ISBN 978-82-991916-2-3
* Norsk Sjakkblad

## Fotnotar
Tetraeder

**Tetraeder** er eit polyeder med fire trekanta sideflater. Tre av sideflatene møtest i kvart hjørne.

Uttrykket blir oftast brukt i betydninga av eit **regulært tetraeder**, der alle sideflatane er likesida trekantar med same sidelengde. Det regulære tetraederet er ein av dei fem platonske lekamane. Det har fire hjørne, seks sidekantar og fire sideflater. Viss *a* er sidelengda til tetraederet er arealet *A*, volumet *V* og høgda *h* gitt ved:

A=\sqrt3a^2,
V=\frac1{12}\sqrt2a^3.
h=\frac{\sqrt{6}}{3}a

I spel, og spesielt i rollespel, blir tetraederet brukt som ein terning, og går under namnet «firarterning» eller «d4».

## Former relatert til tetraeder

Fil:Truncatedtetrahedron.svg|Avstumpa tetraeder
Fil:Compound of two tetrahedra.png|Samansetting av to tetraeder
Fil:Compound of five tetrahedra.png|Samansetting av fem tetraeder
Fil:Compound of ten tetrahedra.png|Samansetting av ti tetraeder


## Avstumpingssekvens

## Sjå òg
* Likesida trekant
* Polyeder
* Platonske lekamar

## Bakgrunnsstoff
* 
* The Uniform Polyhedra
* Virtual Reality Polyhedra The Encyclopedia of Polyhedra
* Paper Models of Polyhedra Many links
* ''An Amazing, Space Filling, Non-regular Tetrahedron'' 
* Tetrahedron Core Network
Junior Eurovision Song Contest 2009

**Junior Eurovision Song Contest 2009** (**JESC 2009**) var den sjuande gongen Junior Eurovision Song Contest vart arrangert. Tevlinga vart halden i Kyivskyi Palats Sportu i Kiev i Ukraina. Finalen fann stad laurdag 21. november. Nederland vann tevlinga med songen «Click Clack» som vart framført av Ralf Mackenbach.

Bulgaria, Hellas og Litauen trekte seg frå tevlinga, medan Sverige kom attende.

## Bidraga

### Finale
* Finalen vart halden 21. november 2009 i Kyivskyi Palats Sportu.
* Nederland vann tevlinga for fyrste gong.

## Røystegjeving

### 12 poeng
Under er lista over landa som fekk 12 poeng.

## Sjå òg
* Eurovision Song Contest 2009
* Melodi Grand Prix Junior Nordic 2009

## Kjelder


**Denne artikkelen byggjer på «[[:en:Junior Eurovision Song Contest 2009|JESC 2009]]» frå ,  den 14. august 2011.*
Heksaeder

**Heksaeder** er eit polyeder med fire firkanta sideflater. Tre av sideflatene møtest i kvart hjørne.
Uttrykket blir som oftast brukt i tydinga av eit **regulært heksaeder** (kube), der alle sideflatene er kvadratiske med same sidelengda. Det regulære heksaederet er ein av dei fem platonske lekamane. Det har seks sideflater, åtte hjørne og tolv sidekantar. Viss a, b og c er sidelengdene, er volumet gitt med:

V = a \cdot b \cdot c

Overflatearealet er gitt med:

A = 2(a b + a c + b c)\!\,

Ei kvar regelmessig eskeform, frå flate konfektesker og pastillesker til lastekonteinarar er heksaedriske i hovudforma så sant hjørna er rettvinkla. Lengdene a, b og c vil da ha forskjellige verdiar, men utrekningane blir verande dei same.

## Sjå òg
*Kube
*Firkant
*Polyeder
*Platonske lekamar

## Kjelder
Brienzsjøen

**Brienzsjøen** (tysk *Brienzersee*) er ein innsjø i kantonen Bern i det sentrale Sveits. Brienzsjøen har eit areal på 29,8 km2. Han er 14 km lang og 2,8 km på det breiaste. Innsjøen ligg 564 meter over havet, og er 261 meter djup.

Tilsigsfeltet til Brienzsjøen er på 1&nbsp;127 km². Elva Aare er både det største tilløpet og det største avløpet for innsjøen, og som renn vestover og ned i Thunsjøen.

## Kjelder

**Denne artikkelen bygger på «[[:de:Brienzersee|Brienzersee]]» frå ,  den 14. august 2011.*
Oktaeder

**Oktaeder** er eit polyeder med åtte sideflater, men vanlegvis vert det meint eit **regulært oktaeder**: ein platonsk lekam sett saman av åtte trekanta sideflater. Desse overflatene er likesida trekantar. I tillegg har den seks hjørne og tolv kantar.

## Areal og volum
Viss a i eit regulært oktaeder er kant, kan arealet og volumet reknast ut slik:
:A=2\sqrt{3}a^2 \approx 3.46410162a^2

:V=\frac{1}{3} \sqrt{2}a^3 \approx 0.471404521a^3

## Radius
Viss a i eit regulært oktaeder er kant, er radiusen av ei kule som akkurat fyller ut hele figuren:

: r_u = \frac{a}{2} \sqrt{2} \approx 0.7071067 \cdot a 

Radiusen av den største kula som kan innskrivast i det er:

: r_i = \frac{a}{6} \sqrt{6}  \approx 0.4082482\cdot a 

Midtradiusen, dvs. radiusen av ei kule der flata rører midten av kvar kant, er:

:  r_m = \frac{a}{2} = 0.5\cdot a 

## Avkuttingssekvens

## Sjå òg
*Platonsk lekam
*Trekant
Erik Fossan

**Erik Fossan** () er ein norsk sjakkspelar. Han vart utnemnd til Internasjonal Meister i sjakk (IM) av Verdssjakkforbundet FIDE 7. september 1997. 

Han klarte krava til IM-tittelen i to sjakkturneringar i Gausdal i 1992 og 1995, med 5,5 poeng av 9 moglege i Gausdal Troll Masters 8-15. januar 1992  og med 7 av 9 moglege i Skei Masters si B-gruppe 5-14. mai 1995, og deretter med 6 av 9 moglege i eliteklassa i Noregsmeisterskapen i sjakk i Stavanger i 1997. Kravet til eigen rating på over 2400 passerte han etter 7. runde i NM. 

Han vann lilleputtklassa (under 12 år) i Noregsmeisterskapen i sjakk i 1984, og vart noregsmeister i sjakk for juniorar i 1988. . 

Erik Fossan har vore medlem i Ganddal Sjakklubb, Bergens Schakklubb og Stavanger Sjakklubb.

## Bakgrunnsstoff
* Erik Fossan sine parti hos www.chessgames.com
* Erik Fossan sine parti hos NorBase
* Erik Fossan sin rating hos verdssjakkforbundet FIDE

## Kjelder
* Norsk Sjakkblad 
* Øystein Brekke: *Norges sjakkforbund 75 år 1914-1989*, Norges Sjakkforbund 1989, ISBN 82-991916-0-2
* Brekke, Øystein og Thor Geir Harestad (1997): *Sjakkens Holmenkollen: Gausdalsjakk 1970-1996*. Åmot: Norsk Sjakkforlag. ISBN 82-90779-01-1

## Fotnotar
Språk i Junior Eurovision Song Contest

**Språk i Junior Eurovision Song Contest** gjev oversyn over språka som har blitt sunge i Junior Eurovision Song Contest.

## Fyrste bruk av språk

## Kjelder

**Denne artikkelen bygger på «[[:en:List of languages in the Junior Eurovision Song Contest|List of languages in the Junior Eurovision Song Contest]]» frå ,  den 14. august 2011.*
Ikosaeder

**Ikosaeder** er eit polyeder med 20 sideflater, men vanlegvis viser omgrepet til eit **regulært ikosaeder**: ein platonsk lekam sett saman av 20 trekanta sideflater. Desse overflatene er likesida trekantar. 

Ikosaeder-forma terningar er vanlege i mange rollespel, blant anna det kjente Dungeons & Dragons. I denne konteksten viser ein til den 20-sida terningen som D20.

## Areal og volum
Overflatearealet *A* og volumet *V* til eit regulært ikosaeder *a* er:

:A = 5\sqrt{3}a^2 \approx 8.66025404a^2

:V = \frac{5}{12} (3+\sqrt5)a^3 \approx 2.18169499a^3.

## Radius
Viss kantlengda i eit regulært ikosaeder er a, er radiusen til ei omskriven kule (ei som akkurat fyller ut heile figuren):

: r_u = \frac{a}{2} \sqrt{\varphi \sqrt{5}} = \frac{a}{4} \sqrt{10 +2\sqrt{5}} \approx 0.9510565163 \cdot a 

Radiusen til ei innskriven kule er:

: r_i = \frac{\varphi^2 a}{2 \sqrt{3}} = \frac{\sqrt{3}}{12} \left(3+ \sqrt{5} \right) a \approx 0.7557613141\cdot a 

Midtradiusen, det vil seie radiusen til ei kule med overflate som går igjennom midten av kvar kant, er:

:  r_m = \frac{a \varphi}{2} = \frac{1}{4} \left(1+\sqrt{5}\right) a \approx 0.80901699\cdot a 

der  \varphi  (også kalla \tau) er det gylne snittet.

## Avkuttingssekvens

## Sjå òg
* Likesida trekant
* Polyeder
* Platonske lekamar
Erling Fløtten

**Erling Fløtten** () var ein norsk politikar for Arbeidarpartiet.

Erling Fløtten vart fødd i Kirkenes. Han var fylkesordførar i Finnmark mellom 1987 og 1995. Deretter var han regionaldirektør for NHO si Finnmarksavdeling, til han gjekk av med pensjon i 2007. Som fylkesordførar skreiv han under på den første samarbeidsavtalen mellom Finnmark og Murmansk Oblast i 1988.

I 2009 melde Fløtten seg ut av Arbeidarpartiet, etter at han ikkje vart attvald i styret for Finnmarkseiendommen (FeFo).

Fløtten var også sjakkspelar i Vadsø Sjakklubb, og var president i Norges Sjakkforbund 1997-1998. I den tredje runda i Verdsmeisterskapen i sjakk for seniorar i 2010 i Arco i Italia, fall Fløtten om ved sjakkbordet, og trass i at lege kom raskt til, stod livet ikkje til å redde.

## Kjelder


**Denne artikkelen bygger på «[[:en:Erling Fløtten|Erling Fløtten]]» frå ,  den 14. august 2011.*
Avkutta tetraeder

Eit **avkutta tetraeder** er ein arkimedisk lekam med 4 heksagonale og 4 trekanta sider, 12 hjørne og 18 kantar. Denne blir konstruert ved å kutte av ein tredjedel av kvar av spissane av eit tetraeder. Dette gjev 4 nye trekanta sider og gjer dei gamle trekant-sidene heksagonale.

## Areal og volum
Arealet *A* og volumet *V* til eit avkutta tetraeder med sidelengde *a* er:
:A = 7\sqrt{3}a^2 \approx 12.12435565a^2
:V = \frac{23}{12}\sqrt{2}a^3 \approx 2.710575995a^3.

## Avkuttingssekvens

## Sjå òg
*Arkimedisk lekam
*Tetraeder

## Kjelder

**Denne artikkelen bygger på «[[:nb:Avstumpet tetraeder|Avstumpet tetraeder]]» frå ,  den 15. august 2011.*  
*The truncated Tetrahedron  ved coolmath.com

## Bakgrunnsstoff
*Mønster for avkutta tetraeder av papir ved worksheetworks.com
*Truncated Tetrahedron ved mathworld.wolfram.com
Avkutta kube

**Avkutta kube** eller **avkutta heksaeder** er ein arkimedisk lekam med 6 oktogonale og 8 trekanta sider, 24 hjørne og 36 kantar. Denne blir konstruert ved å kutte av ein tredjedel av kantane i alle endar av ein kube. Dette gjev 4 nye trekanta sider og gjer dei gamle firkant-sidene oktogonale.

## Areal og volum
Arealet *A* og volumet *V* til ein avstumpa kube med sidelengde *a* er:
:A = 2(6+6\sqrt{2}+\sqrt{3})a^2 \approx 32.4346644a^2
:V = \frac{1}{3}(21+14\sqrt{2})a^3 \approx 13.5996633a^3.

## Avkuttingssekvens

## Sjå òg
* Arkimedisk lekam
* Heksaeder